URTEAN ZEHARREKO XIX. DOMEKEA - B 

SARRERAKO OHARKIZUNA 

Egunon, eta ondo etorriak Jaunaren ospakizun honetara. 

Jesusek gure fedea sendotzera eta biziaren Ogia jatera dei egin deusku. Hurreratu gaite- 
zan Haregana garean eta daukagun guztiaz: gure pozak eta gure makaltasunak, gure nahiga- 
beak eta gure itxaropenak, gure bildurrak eta gure lorpenak... eskeini deioguzan Berari; geu 
garean guztiaz aurkeztu gaitezan Jaunaren aurrera, here biziaz bete gagizan. 

"Bihotz batez alkarturik. . . " 

DAMU-OTOITZA 

Senideok: batu gaitezan geure barruan eta apaltasunez autortu dagigun hainbat eratara 
gugan nagusitzen dan pekatua; Jaunak bere errukian parkatu deiskun eta indarbarritu gagi- 
zan: 

- Jesus Jauna, gure artean sentitzen ez zaitugulako. ERRUKI, JAUNA. 

- Jesus Jauna, zure Gorputzaren Ogia behar aina aintzat hartzen ez dogulako. KRISTO, 
ERRUKI. 

- Jesus Jauna, gure bidelagunekin gitxi arduratzen garalako. ERRUKI, JAUNA. 



HITZAREN LITURGIA 

1 Erg 19, 4-8: 

Elias profetea, bere egoereaz etsita eta aurrera egiteko gogo barik agertzen jaku, lehe- 
nengo irakurgai honetan. Baina, Jaungoikoak ogia eta ura eskeintzen deutsoz, indarrak hartu 
eta bidea jarraitu dagian. 

Erantzun-Salmoa: 



/t/. Be - di-iri - ka - t\i - a, J.iu - na, gii - n- Jam- ko - h. 

Ef 4, 30 - 5, 2: 

San Paulok, gure kristau bizitzarako oinarrizkoak diran kontseju batzuk emongo deuskuz, 
bigarren irakurgai honetan. Entzun dagiguzan arretaz haren berbak. 

Jn 6, 41-51: 

Jesus "biziaren Ogi" lez agertuko jaku gaurko Ebanjelioan. Zerutik jatsitako Ogi honetan 
sinistean eta bertatik jatean dago gure salbamena. 

Zutunik, eta pozez beterik, "Aleluia" abestu dagigun. 

JAINKO HERRIAREN OTOITZA 

Senideok: gure beharrizanen eta preminen aurrean, Jaungoikoa beti daukagu adi, entzun 
eta erantzuteko prest. Horregaitik, jo daigun uste osoz Haregana: 

- Eliza osoaren aide eta, hor hemen, talde txikiagoetan batzen dan Elizearen aide: Euka- 
ristia biderako janari lez beti aintzat hartu dagian. ESKATU DEIOGUN JAUNARI. 

- Politika eta ekonomia indarrak euren eskuetan dituenen aide: lurreko ondasunak herri 
eta gizaki guztientzat dirala ulertu dagien eta euren banaketa zuzenagoa egiten ahalegindu 
daitezan. ESKATU DEIOGUN JAUNARI. 

- Hilzorian aurkitzen diranen aide eta euren etxeko eta zaintzaileen aide: biderako jana- 
ria dan gure Jauna eskatu dagien eta, eurak eskatzen ez badabe, eskeintza hori egingo deut- 
sen norbait euren inguruan izan dagien. ESKATU DEIOGUN JAUNARI. 



- Domekero, Meza santua ospatzeko alkartzen garean guztion aide, gure etxekoen aide 
eta guk maite ditugun guztien aide. ESKATU DEIOGUN JAUNARI. 

Entzun, Aita, gure eskariak eta lagundu eiguzu gure beharrizanetan. Jesukristo gure Jau- 
naren bitartez. Amen. 

AZKEN AGURRA 

Sarritan, bizitzako bidea luze eta latz egiten jaku. Meza santu honetan hartu dogun jana- 
riaz indarturik, goazen aurrera, etsi barik. 

"Eskerrik asko, Jauna. . . " 



